หุ้นไทย29พ.ค.ปิดบวก 13.73 จุด
ดัชนีหุ้นไทยปิดตลาดที่ระดับ 1,153.66 จุด เพิ่มขึ้น 13.73 จุด มูลค่าการซื้อขาย 24,845.84 ล้านบาท
29 พ.ค. 2555

ดัชนีหุ้นไทยปิดตลาดที่ระดับ 1,153.66 จุด เพิ่มขึ้น 13.73 จุด มูลค่าการซื้อขาย 24,845.84 ล้านบาท




ดัชนีหุ้นไทยวันที่29 พ.ค.ปรับตัวเพิ่มขึ้นโดดเด่นตามตลาดหุ้นภูมิภาคที่ปรับตัวเพิ่มขึ้นแรง แต่ภาพรวมดัชนียังถูกกดดันจากปัญหาหนี้ยุโรป และการเมืองในประเทศ ทำให้มูลค่าการซื้อขายไม่หนาแน่นเท่าที่ควร โดยวันนี้ดัชนีปิดตลาดที่ระดับ 1,153.66 จุด เพิ่มขึ้น 13.73 จุด หรือ 1.20% มีมูลค่าการซื้อขาย 24,845.84 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. PTT ปิดที่ระดับ 313 บาท เพิ่มขึ้น 9 บาท หรือ 2.96% มูลค่าซื้อขาย 1,590.91 ล้านบาท2. PTTGC ปิดที่ระดับ 57.75 บาท เพิ่มขึ้น 1.75 บาท หรือ 3.13% มูลค่าซื้อขาย 1,430.46 ล้านบาท3. TOP ปิดที่ระดับ 56.25 บาท เพิ่มขึ้น 2 บาท หรือ 3.69% มูลค่าซื้อขาย 955.23 ล้านบาท4. KBANK ปิดที่ระดับ 151.50 บาท เพิ่มขึ้น 2 บาท หรือ 1.34% มูลค่าซื้อขาย 915.80 ล้านบาท5. JAS ปิดที่ระดับ 3.02 บาท เพิ่มขึ้น 0.12 บาท หรือ 4.14% มูลค่าซื้อขาย 819.40 ล้านบาท
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บริษัทหลักทรัพย์(บล.)เอเซีย พลัส กล่าวว่า ดัชนีหุ้นไทยวันนี้ปรับตัวเพิ่มขึ้นไปทำจุดสูงสุดที่ระดับ 1156 จุด ก่อนจะอ่อนตัวลงมาเล็กน้อย โดยมองว่าการฟื้นตัวของตลาดในช่วงนี้เป็นการรีบาวน์ทางเทคนิค ประกอบกับได้ภาวะตลาดภูมิภาคหนุนทำให้ดัชนีปรับตัวเพิ่มขึ้นโดดเด่น แต่มองว่าตลาดยังมีความเสี่ยงจากปัญหาหนี้ยุโรป การขายสุทธิของนักลงทุนต่างชาติ และการเมืองในประเทศที่เริ่มมีน้ำหนักมากขึ้น ทำให้เชื่อว่าดัชนียังไม่ได้กลับตัวเป็นขาขึ้น แต่มีโอกาสปรับฐานลงได้อีก
สำหรับแนวโน้มพรุ่งนี้คาดว่าดัชนียังแกว่งตัวในกรอบ 1135-1159 จุด แนะนำนักลงทุนซื้อขายแบบเก็งกำไรและลดสัดส่วนการถือหุ้นเหลือ 40% ของพอร์ต